**Aarhus Havn** er en dypvannshavn i sentrum av byen Aarhus i Danmark. Havnen er Danmarks største kontainerhavn, og håndterer mer enn 50% av landets kontainertrafikk. Fra havnen ble det transportert omtrent 8,4 millioner tonn gods i 2017.

Geografi
--------

Aarhus Havn ligger sentralt i Århus ved munningen av Århus-Elven i Kattegat. Havnen vender mot Helgenæs i øst, Samsø i sørøst, i sør ligger Marselisborg Skovene ligger sør og i nord ligger Riis Skov.

Administrasjon
--------------

Havnen i Aarhus eies og drives av Århus kommune, som et økonomisk uavhengig selskap. Ordføreren og to av bystyrets medlemmer har automatisk plass i styret; ordføreren er styrets leder. Styret består av syv medlemmer; tre fra bystyret, tre fra næringslivet og en tillitsvalgt for havnearbeiderne.

Historie
--------

Eleonora Maersk i havna
Aarhus er en av de eldste byene i Danmark, og ble grunnlagt i Vikingtiden i det 8. århundre som en naturlig havn på nord-kysten av området Förde. Før var selve havnen oppe i en elv, men på 1800-tallet ble havnen flyttet nærmere kysten av den nyopprettede bystyret. Havnen ble utvidet to ganger på 1800-tallet, i mellom 1845-61 og 1883-90 i det som i dag er *Nordhavnen*. I fra 1905 til 1911 ble *Sydhavnen* bygget i form av en ny og større pir som strakk seg fra sør og lang østsiden av havnen. I 1935-60 og 1984-1992 ble *Nordhavnen* igjen utvidet, og i 1975 ble det anlagt en ny pir fra sør og vendt nord-østover.

Gjennom Middelalderen foregikk det meste av havneaktivitetene som følge av eksport av hvetekorn til Norge og Tyskland fra de store landbruksområdene rundt Århus. På tidlig 1800-tallet ettersom den industrielle revolusjonen skjøt fart, ble havnen til stor grad brukt som importhavn av kull og jern og utover slutten av 1800-tallet kom gjødsel og korn inn i bildet da det danske landbruket endret seg fra å gå fra eksport av hvete til ren kjøttproduksjon. I 1870 årene begynte eksporten av hvete å avta, og den nye havnen i Esbjerg begynte å ta over for importen og eksporten til landbruksmarkedet rundt Jylland. På starten av 1900-tallet tok det seg opp igjen da havnen begynte med eksport av olje, prosessert mat og forskjellige industrielle produkter.

I 1997 la bystyret i Århus ut en plan for videre utbygging og utvikling av havnen og havneområde. Utvidelsen skulle doble havneområdet til 350 hektar. Den eldste og mest sentrale delen av havneanlegget, *Nordhavnen*, skulle bli omgjort til et urbant område, blant annet er det kjente nabolaget Århus Ø.

I 1997 la bystyret i Århus ut en plan for videre utbygging og utvikling av havnen og havneområde. Utvidelsen skulle doble havneområdet til 350 hektar. Den eldste og mest sentrale delen av havneanlegget, *Nordhavnen*, skulle urbaniseres. I dag finnes blant annet boligstrøket Århus Ø. der.

Havneterminaler
---------------

Havnen i Århus har seks terminaler:

* en kontainerterminal
* en multi-purposeterminal
* en bulkterminal
* en tankterminal
* en fergeterminal
* en cruise-terminal

Kontainer-terminalen har en 1300 meter lang molo. Havnen har en dybde på 14 meter ved denne terminalen, som er utstyrt med tre Post-Panamax kraner, fire super Post-Panamax kraner, og en Panamax kran. Denne delen av Aarhus Havn dekker et område på 750,000 m2.

Multi-purpose-terminalen håndterer bulklaster, som for eksempel kull og fôr, og prosjektlaster, slik som trelast og vindmøller.

Bulk-terminalen håndterer løs last, for eksempel korn, sand og grus.

Tank-terminalen håndterer mineral oljer, bensin, kjemikalier, melasse og sement.

Fergeterminalen, som i hovedsak er brukt av Molslinjen som driver en rute til Sjællands Odde, men der går også noen uregelmessige ro-ro - ferger til Finland og København.

Cruiseterminalen tar i mot cruiseskip, hovedsakelig fra Østersjøen. Siden 2016 har terminalen også blitt brukt til en sjøflyrute som driftes av Nordic Seaplanes mellom Århus og København.

Økonomi
-------

Århus Havn betjener et stort industriområde for rundt 150 selskaper, for det meste i transport- og industrisektoren, som sysselsetter om lag 10 000 personer. Fra og med 2015 er havnen også Danmarks største kontainer-terminalen med en markedsandel på 60 % og den største offentlige bulkterminalen i landet. Gjennom fergeterminalen passerer årlig rundt 1 000 000 i kjøretøy og 2 000 000.

Se også
-------

* Listen over havner i Danmark
* Container transport
* Århus-Docklands
* Marselisborg Yacht Harbour

Referanser
----------

1. ↑  «SKIB49: Throughput of containers and ro-ro units in major Danish ports by seaport, direction, unit of cargo and unit». Statistikbanken. Besøkt 14. april 2019.
2. ↑  «SKIB421: Throughput of goods in Danish ports by seaport and unit». Statistikbanken. Besøkt 14. april 2019.
3. ↑  «Bestyrelse og Ledelse». Port of Aarhus. Arkivert fra originalen 6. september 2018. Besøkt 11. august 2015.
4. ↑  «Aarhus Havn». Maritime Development Center of Europe. Arkivert fra originalen 4. mars 2016. Besøkt 11. august 2015.
5. 1 2  «Aarhus Havns Historie». Aarhus Universitet. Besøkt 11. august 2015.
6. ↑  «Leksikonartikkel om Aarhus». Danmarkshistorien. Besøkt 11. august 2015.
7. ↑  «Aarhus Købstad». Den Digitale Byport. Besøkt 11. august 2015.
8. 1 2  «Fremtidsplaner til 2022». Port of Aarhus. Arkivert fra originalen 28. februar 2016. Besøkt 11. august 2015.
9. 1 2  «De Bynære Havnearealer». Aarhus Kommune. Arkivert fra originalen 6. juli 2015. Besøkt 11. august 2015.
10. 1 2  «Udviklingsplaner». Aarhus Kommune. Arkivert fra originalen 23. september 2015. Besøkt 11. august 2015.
11. ↑  «Container Terminal». Port of Aarhus. Arkivert fra originalen 14. april 2019. Besøkt 14. april 2019.
12. ↑  «Multiterminal Øst og Vest». Port of Aarhus. Arkivert fra originalen 5. mars 2016. Besøkt 11. august 2015.
13. ↑  «Bulkterminal». Port of Aarhus. Arkivert fra originalen 4. november 2016. Besøkt 11. august 2015.
14. ↑  «Tankterminal». Port of Aarhus. Arkivert fra originalen 6. mars 2016. Besøkt 11. august 2015.
15. ↑  «Færgeterminaler». Port of Aarhus. Arkivert fra originalen 6. mars 2016. Besøkt 11. august 2015.
16. ↑  «Krydstogtterminal». Port of Aarhus. Arkivert fra originalen 4. november 2016. Besøkt 11. august 2015.
17. ↑  «NORDIC Seaplanes». *www.seaplanes.dk*. Besøkt 27. mars 2021.
18. 1 2  «Om Aarhus Havn». Port of Aarhus. Arkivert fra originalen 25. april 2016. Besøkt 11. august 2015.

Eksterne lenker
---------------

* Arkivert 25. oktober 2020 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi **·** MarineTraffic
 |

Portal: Danmark